Sissejuhatus-Meie projekti nimi on „Valguspatareiga helkurjope!

Tutvustame seda ideed näidendina. Mõtlesime ise koos õpetaja Margitiga näidendi välja.

Trammijuht-seljas kuub, peas müts, prillid ees. Sõidab, lapsed tulevad trammi, üks istub, teine seisab püsti; väljudes jääb istuval lapsel helkur tooli vahele kinni ja tuleb ära (on nüüd ilma helkurita). Avastab alles siis, kui tramm on ära sõitnud.

Õnneks õues alles valge.

LAPSED KÕNNIVAD, AJAVAD JUTTU ILMAST vms. Jõuavad bussipeatusesse.

Bussijuht-võtab kuue ära, seljas kampsun, (seal all helkurvest peidus); tõmbab lipsu pluusi alt välja, võtab mütsi peast.

Lapsed teretavad ja astuvad bussi. Lapsed seisavad püsti ja sõidavad teise peatusesse. Buss pidurdab järsult ja helkur jääb ühe reisija kohvri külge kinni ning tuleb ära (üks mängib kohvriga reisijat). Laps märkab seda alles siis, kui on buss ära sõitnud.

Õnneks õues alles valge.

Lapsed kõnnivad. Vastu tuleb koer (Janaril koeramask peas), kes mänguhoos tirib ära helkuri valguspatareiga töötavalt jopelt.

Nüüd ei ole kellelgi enam helkurit.

Järsku läheb pimedaks. Valguspatareiga jopel hakkavad põlema helkurid ( VÕETAKSE MAHA JOPET KATNUD RIIE)ja teised lapsed hoiavad tema külje alla, et end ohutumalt tunda.

*Nüüd laul:*

HELKUR

1.

Olgu pimedas või valges,

helkur kaitseb inimest.

Koeral helkur on ka talvel-

kaitseb tihti helkurvest.

Refrään:

Helkur, jope, helkurvest (näidatakse helkureid, helkurjopet, helkurvesti)

kaitseb iga inimest.

Tänapäeval juba moes

käia koertega helkuripoes.

2.

Politseile, päästele tähtis on vilkur,

alati igaüks meist teab.

Igal inimesel vajalik on helkur,

kaasas kandma seda peab.

Refrään:

Helkur, jope, helkurvest ( näidatakse helkureid, helkurjopet, helkurvesti)

kaitseb iga inimest.

Tänapäeval juba moes

käia koertega helkuripoes.

3.

Aga valguspatareiga helkur,

usud seda Sa või mitte,

abiks kadumise vastu,

igas töös ja igal hetkel.

Refrään:

Helkur, helkur, helkurvest (näidatakse helkureid, helkurjopet, helkurvesti)

kaitseb iga inimest.

Tänapäeval juba moes

käia koertega helkuripoes.

KANDKE HELKURIT, SEST VEEL

ODAVAIM ELUKINDLUSTUS ON SEE! Kummkummardus…….